ตั้งแต่คลอดน้องคนที่สองผ่าออกได้สี่เดือนห็ฉีดยาคุมประจำเดือนมาตลอดสามเดือนเลยค่ะพอคบกำหนดก็ไม่ฉีดไม่กินยาเลยค่ะแต่ประจำเดือนมาเดือนละสามอาทิตย์บางทีกะมาเกือบเดือนค่ะบางตอนนี้มาจะสามอาทิตย์แล้วค่ะ จะเป็นอันตรายไหมค่ะ
สวัสดีค่ะ หากไม่ได้ฉีดยาคุมกำเนิดหรือทานยาคุมกำเนิดแล้ว การมีเลือดประจำเดือนออกนาน 3 สัปดาห์ดังกล่าวถือว่าเป็นอาการเลือดออกผิดปกติ โดยอาจเกิดได้จาก1. หากมีเพศสัมพันธ์ อาจเกิดจากภาวะแทรกซ้อนของการตั้งครรภ์ เช่น แท้งคุกคาม เป็นต้น แต่มักมีอาการปวดท้องน้อยร่วมด้วย2.มีมดลูกอักเสบติดเชื้อ หรืออุ้งเชิงกรานอักเสบ แต่มักมีตกขาวที่ผิดปกติและปวดท้องน้อยร่วมด้วย รวมถึงมีอาการปัสสาวะผิดปกติ เจ็บขณะมีเพศสัมพันธ์ มีไข้ เป็นต้น3. การทำงานผลิตฮอร์โมนของรังไข่ผิดปกติ4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น6. การใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้นในเบื้องต้น หากมีเพศสัมพันธ์ อาจลองตรวจหาการตั้งครรภ์ดูก่อนเป็นอันดับแรกค่ะ แต่หากไม่มีเพศสัมพันธ์ แนะนำว่าควรไปพบสูติ-นรีแพทย์เพื่อตรวจหาสาเหตุค่ะ ไม่ควรปล่อยให้มีเลือดออกนานดังกล่าว เพราะจะทำให้เกิดภาวะโลหิตจางตามมาได้